C 307/24
4.
MT
Il-Ġurnal Uffiċjali tal-Unjoni Ewropea
12.8.2022
DEFINIZZJONI FIL-QOSOR TAŻ-ŻONA ĠEOGRAFIKA Iż-żona ġeografika tal-Indikazzjoni Ġeografika Protetta “Pa de Pagès Català” tkopri l-Komunità Awtonoma talKatalonja kollha kemm hi.
5.
RABTA MAŻ-ŻONA ĠEOGRAFIKA
5.1.
Speċifiċità taż-żona ġeografika Il-“Pa de Pagès Català”, magħruf b’mod aktar komuni fil-Komunità Awtonoma tal-Katalonja kollha bħala l-pa de pagès, huwa l-iktar ħobż b’reputazzjoni storika f’dan ir-reġjun.
L-etimoloġija tal-isem pa de pagès diġà tagħti idea ċara taloriġini rurali tal-prodott.
Bil-Katalan, pagès tfisser “bidwi” jew “kontadin”.
Il-pa de pagès kien il-prodott li kien isir fiżżoni rurali tal-Katalonja għall-konsum lokali.
Għaldaqstant, dan kien ħobż artiġġjanali, billi kien isir fil-masías (l-irziezet) u fl-irħula.
Il-furnara fiż-żoni rurali wkoll kienu jipproduċu l-pa de pagès għaliex kien iżomm perfettament għal diversi jiem, u dan kien ideali għan-nies tal-kampanja.
Il-pa de pagès huwa tond u dejjem jissawwar bl-idejn; l-għaġina tiġi ffermentata bil-mod u tinħema f’forn b’qiegħ refrattorju, tradizzjoni li nżammet għal aktar minn sitt mitt sena.
It-tradizzjoni tal-pa de pagès intirtet minn ġenerazzjoni għall-oħra għal sekli sħaħ, fid-djar tan-nies u fil-fran professjonali.
Kienu preċiżament dawn il-furnara rurali li, f’mewġa wara oħra ta’ migrazzjoni miż-żoni rurali għal dawk urbani li seħħu mis-seklu 16 sas-seklu 18, gradwalment introduċew il-pa de pagès lill-konsumaturi tal-bliet il-kbar u tal-madwar.
Lejn tmiem is-seklu 19, seħħu xi ġrajjiet storiċi li wasslu biex il-“Pa de Pagès Català” isir aktar magħruf bħala prodott tal-fran l-aktar tipiku Katalan.
Il-Wirjiet Dinjin li ttellgħu f’Barċellona fl-1888 u fl-1929, li ħabtu ma’ żmien l-industrijalizzazzjoni tal-Katalonja, wasslu għal eżodu kbir ta’ nies minn żoni rurali lejn il-belt kapitali tal-Katalonja.
Eluf ta’ nies telqu mill-irħula tagħhom fl-entroterra u fin-Nofsinhar tar-reġjun biex jaqalgħu għajxien aħjar fil-fabbriki ta’ Barċellona u f’ċentri industrijali oħrajn bħal Manresa, Reus, eċċ.
Fosthom kien hemm nies li kienu furnara fl-irħula tal-oriġini tagħhom, jew kienu responsabbli għall-produzzjoni tal-pa de pagès fid-djar tagħhom.
Uħud minn dawn il-persuni ma sabux xogħol fil-fabbriki, iżda fil-fran tal-bliet, li kellhom jipproduċu l-ħobż għal popolazzjoni li kienet qed tikber dejjem aktar.
Fl-istess waqt hekk kif dawn in-nies saru ħaddiema tal-fabbriki, is-settur tal-furnara nnifsu kien qed jinbidel, bl-introduzzjoni ta’ makkinarju u dqiq li kienu aktar raffinati minn dawk li kienu jintużaw qabel.
Dan kien iż-żmien meta beda jidher ħobż tat-tip baguette, li kienu eħfef biex isir mill-pa de pagès tradizzjonali.
Madankollu, il-popolaz­ zjonijiet urbani l-ġodda xorta baqgħu leali lejn il-ħobż tradizzjonali tagħhom u staqsew lill-furnara għall-pa de pagès, u b’hekk il-furnara bdew jagħmlu l-pa de pagès kif ukoll ħobż modern tat-tip baguette.
F’dak iż-żmien, il-pa de pagès kien magħruf fil-Katalonja kollha bħala ħobż tradizzjonali u artiġġjanali, il-ħobż tajjeb u antik, li kien pjuttost differenti mit-tipi ġodda ta’ ħobż.
Għandu eżatt l-istess reputazzjoni llum, sal-punt li wieħed ma jistax jimmaġina l-pa amb tamàquet (ħobż bit-tadam), li huwa waħda mill-aktar speċjalitajiet Katalani famużi, isir b’xi tip ta’ ħobż ieħor.
Fis-sekli 19 u 20, il-metodu użat għall-produzzjoni tal-pa de pagès f’Barċellona u fi bliet industrijali oħrajn gradwalment ġie adottat fil-Katalonja kollha.
Dan il-metodu ma nbidilx u baqa’ essenzjalment l-istess tul l-aħħar 100 sena, skont id-dixxendenti ta’ familji bi tradizzjoni ta’ furnara minn madwar ir-reġjun.
Il-ħobż isir bl-użu ta’ metodi li jieħdu ż-żmien u tingħata attenzjoni speċjali lill-mod kif jinħema, speċjalment meta jiżdied il-fwar - hawnhekk kull furnar japplika l-għarfien espert tiegħu, li jiddetermina d-dehra aħħarija tal-qoxra.
5.2.
Speċifiċità tal-prodott Il-“Pa de Pagès Català” hija l-iktar speċjalità rappreżentattiva tal-furnara Katalani.
Huwa ħobż li jiffermenta bil-mod, li jissawwar esklussivament bl-idejn u jinħema bil-mod fi fran b’qiegħ refrattorju.
Għandu qoxra tqarmeċ, ta’ lewn kannella mixwi, b’qalba ratba u b’alveoli kbar, li jżomm id-dehra friska tiegħu u konsistenza pjaċevoli għal 8-9 sigħat wara li jkun inħema.
Dawn il-karatteristiċi jirriżultaw mill-għarfien espert u l-esperjenza twila tal-furnara Katalani, jagħtu lill-ħobż il-karattru speċjali tiegħu, li dejjem kien l-istess u li żamm ir-reputazzjoni tiegħu tul iż-żmien.